2003/746/EY: Komission päätös, tehty 14 päivänä lokakuuta 2003, yhteisön rahoitusta saavien TSE:n hävittämis- ja valvontaohjelmien luettelosta vuodeksi 2004 (tiedoksiannettu numerolla K(2003) 3713)



Virallinen lehti nro L 269 , 21/10/2003 s. 0024 - 0027



Komission päätös, tehty 14 päivänä lokakuuta 2003, yhteisön rahoitusta saavien TSE:n hävittämis- ja valvontaohjelmien luettelosta vuodeksi 2004 (tiedoksiannettu numerolla K(2003) 3713) (2003/746/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 24 artiklan 5 kohdan, sekä katsoo seuraavaa: (1) Jäsenvaltiot ja tietyt liittymässä olevat valtiot ovat esittäneet komissiolle tiettyjen tarttuvien spongiformisten enkefalopatioiden (TSE:iden) hävittämis- ja valvontaohjelmia, joille ne toivovat saavansa yhteisön rahoitusta. (2) Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(3) mukaisesti eläintautien seurantaa ja hävittämistä koskevat ohjelmat rahoitetaan Euroopan maatalouden ohjaus- ja tukirahaston tukiosastosta. Varainhoidon valvonnan osalta sovelletaan mainitun asetuksen 8 ja 9 artiklaa. (3) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(4), sellaisena kuin se on viimeksi muutettuna komission asetuksella (EY) N:o 1234/2003(5), vahvistetaan naudoissa, lampaissa ja vuohissa esiintyvien TSE:iden valvontaa koskevat säännöt. (4) Vuoden 2003 liittymissopimuksen 32 artiklan mukaisesti uusia jäsenvaltioita on eläinlääkintävaroista myönnettävän rahoituksen osalta kohdeltava samoin kuin nykyisiä jäsenvaltioita. (5) Vuoden 2004 talousarvion mukaista rahoitussitoumusta ei voida kuitenkaan tehdä mihinkään kyseessä olevaan ohjelmaan ennen kuin asianomainen liittymässä oleva valtio on liittynyt unioniin. Lisäksi tiettyjen tautien hävittämiseksi liittymässä olevissa valtioissa on mahdollista saada yhteisrahoitusta myös muiden yhteisön välineiden kautta. (6) Vahvistettaessa luettelot yhteisön rahoitusta saavista TSE:n hävittämis- ja seurantaohjelmista vuodeksi 2004 sekä kunkin ohjelman rahoituksen ehdotettu osuus ja enimmäismäärä on otettava huomioon kustakin ohjelmasta yhteisölle aiheutuva etu ja saatavilla olevien määrärahojen suuruus. (7) Jäsenvaltiot ja asianomaiset liittymässä olevat valtiot ovat toimittaneet komissiolle tiedot, jotka se tarvitsee voidakseen arvioida kyseisten ohjelmien rahoittamisesta vuonna 2004 yhteisölle aiheutuvaa etua. (8) Komissio on harkinnut kaikkia ohjelmia sekä eläinlääkinnälliseltä että taloudellista kannalta ja katsoo, että kyseiset ohjelmat olisi sisällytettävä luetteloon ohjelmista, jotka ovat oikeutettuja saamaan yhteisön rahoitusta vuonna 2004. Yhteisön rahoitusosuus koskee TSE:n valvonnan osalta pikatestien suorittamista sekä lampaan kutkataudin (scrapien) hävittämisen osalta niiden eläinten hävittämistä, joiden on todettu sairastuneen tautiin, ja eläinten genotyypin määritystä. (9) Kun otetaan huomioon näiden toimenpiteiden merkitys ihmisten ja eläinten terveyden suojelemiselle samoin kuin se, että kyseiset valvontaohjelmat on otettu käyttöön vasta suhteellisen vähän aikaa sitten verrattuna perinteisiin taudinhävittämisohjelmiin ja että ohjelmien soveltaminen on pakollista kaikissa jäsenvaltioissa, yhteisön laaja taloudellinen tuki olisi varmistettava. (10) Näin ollen on aiheellista hyväksyä luettelo yhteisön rahoitusta vuonna 2004 saavista ohjelmista ja vahvistaa kunkin ohjelman rahoitusosuus ja sen enimmäismäärä. (11) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä I luetellut TSE:n (BSE:n ja scrapien) valvontaohjelmat saavat yhteisön rahoitusta vuonna 2004. 2. Yhteisön rahoituksen ehdotettu osuus ja enimmäismäärä kunkin 1 kohdassa tarkoitetun ohjelman osalta esitetään liitteessä I. 2 artikla 1. Liitteessä II luetellut TSE:n (scrapien) hävittämisohjelmat saavat yhteisön rahoitusta vuonna 2004. 2. Yhteisön rahoituksen ehdotettu osuus ja enimmäismäärä kunkin 1 kohdassa tarkoitetun ohjelman osalta esitetään liitteessä II. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) EYVL L 160, 26.6.1999, s. 103. (4) EYVL L 147, 31.5.2001, s. 1. (5) EUVL L 173, 11.7.2003, s. 6. LIITE I Luettelo TSE:n valvontaohjelmista Yhteisön rahoituksen osuus ja enimmäismäärä >TAULUKON PAIKKA> LIITE II Luettelo scrapien hävittämisohjelmista Yhteisön rahoitusosuuden enimmäismäärä >TAULUKON PAIKKA>